

PAKALPOJUMA LĪGUMS 
 Nr. FM2024/43

Rīgā,	                                                                                     *Datums skaitāms laika zīmogā	

     Latvijas Republikas Finanšu ministrija (turpmāk – FM), reģ. Nr. 90000014724, juridiskā adrese: Smilšu iela 1, Rīga, LV-1919, tās Administrācijas vadītāja >>>>>>>>>>>>>>>>>>>>>>>> personā, kura rīkojas saskaņā ar Ministru kabineta 2003.gada 29.aprīļa noteikumiem Nr.239 “Finanšu ministrijas nolikums” (turpmāk – Pasūtītājs), no vienas puses, un
              SIA “Media House “, kura reģistrēta Latvijas Republikas Uzņēmumu reģistrā ar reģ. Nr.40003229368, juridiskā adrese: Merķeļa iela 21, Rīga, LV-1050 un, kuras vārdā saskaņā ar statūtiem rīkojas tās valdes loceklis >>>>>>>>>>>>>>>>>>>> personā (turpmāk – Izpildītājs), no otras puses, un abas kopā un katra atsevišķi (turpmāk – Puse/es);

                  pamatojoties uz atklāta konkursa “Sociāli informatīvo paziņojumu un publicitātes materiālu izvietošanas pakalpojumi medijos un citos informatīvajos kanālos”; iepirkuma identifikācijas Nr.FM2024/43; CPV kods:79341000-6 (Reklāmas pakalpojumi), rezultātiem, kas tika rīkots saskaņā ar Publisko iepirkumu likuma (turpmāk – PIL) 8.panta pirmās daļas 1) punktu, noslēdz šādu līgumu (turpmāk – Līgums):

1. LIGUMA PRIEKŠMETS

Pasūtītājs uzdod un Izpildītājs veic sociāli informatīvo paziņojumu un publicitātes materiālu izvietošanu medijos un citos informatīvajos kanālos (turpmāk – Pakalpojums/Darbs) saskaņā ar Līguma 1.pielikumu (Tehniskā specifikācija) un 2. pielikumu (Finanšu piedāvājums), kas ir neatņemamas Līguma sastāvdaļas.

1. 
2. LĪGUMCENA UN NORĒĶINU KĀRTĪBA

1. 
2. 
2.1. Līgumcena par Pakalpojuma izpildi visā Līguma spēkā esamības laikā nepārsniedz 450000 EUR (četri simti piecdesmit tūkstoši euro) (turpmāk – Līgumcena) bez PVN. Kopējo Līgumcenu veido Līgumcena kopā ar PVN 21% , tas ir 544500 EUR (pieci simti četrdesmit četri tūkstoši pieci simti euro) (turpmāk – Kopējā Līgumcena). Līgumcenā ietvertas visas izmaksas, kas var tikt saistītas ar Līguma izpildi.
2.2. Puses vienojas, ka par Pasūtītāja pasūtīto un Izpildītāja faktiski izpildīto Pakalpojumu, Pasūtītājs pēc pieņemšanas – nodošanas akta (turpmāk – Akts) (3.pielikums) abpusējas parakstīšanas, kas iesniegts elektroniski Līguma 6.1.punktā norādītajai Pasūtītāja kontaktpersonai un pareizi noformēta elektroniskā rēķina (turpmāk – E rēķins) saņemšanas dienas, 10 (desmit) darbdienu laikā veic pārskaitījumu uz Izpildītāja  norādīto bankas kontu.
2.3. Par samaksas brīdi uzskatāms naudas pārskaitīšanas datums no Pasūtītāja konta.
2.4. Par Pakalpojuma izpildes kavējumu Izpildītājs maksā Pasūtītājam līgumsodu 0,1% (nulle, komats,  viens procents) apmērā no kavētās saistības summas par katru nokavēto dienu (turpmāk – Līgumsods), bet ne vairāk  kā 10% no Līgumcenas.
2.5. Līguma 2.4.apakšpunkta gadījumā Pasūtītājs piemēroto Līgumsodu ietur no kopējās attiecīgās maksājuma summas.
2.6. Par apmaksas termiņa neievērošanu Pasūtītājs maksā Izpildītājam nokavējuma procentus 0,1% (nulle, komats, viena procenta) apmērā no nokavētā maksājuma summas par katru nokavēto dienu. Nokavējuma procentu samaksa neatbrīvo no Līguma saistību izpildes.
2.7. Izpildītājs Pasūtītājam iesniedz E rēķinu:
2.7.1.  kas atbilst normatīvajos aktos noteiktajam standartam;
2.7.2. nosūtot  uz Pasūtītāja elektronisko  e-adresi: EINVOICE_FM@90000014724. 

2. 
1. 
2. 
3. LĪGUMA TERMIŅŠ UN IZBEIGŠANAS NOSACĪJUMI

3.1. Līgums stājas spēkā no tā parakstīšanas dienas un ir spēkā 36 mēnešus.
3.2. Puses var izbeigt Līgumu pirms Līguma termiņa beigām, Pusēm rakstveidā savstarpēji vienojoties.
3.3. Pasūtītājam ir tiesības vienpusēji atkāpties no Līguma bez Izpildītāja piekrišanas, ja:
       3.3.1. Izpildītājs atkārtoti nepilda (vairāk par 10 (desmit) darbdienām kavēti Pakalpojuma izpildes termiņi) vai nepienācīgi (piemēram, pasūtījumu apstrādes termiņi) pilda Līgumā noteiktās saistības un par to Pasūtītājs rakstveidā ir brīdinājis Izpildītāju;
       3.3.2. Izpildītājam piemērotā Līgumsoda apmērs sasniedzis 10% (desmit procentus) no Līgumcenas;
3.3.3. Izpildītājs Līguma noslēgšanas vai Līguma izpildes laikā:
3.3.3.1. sniedzis nepatiesas ziņas vai apliecinājumus;
3.3.3.2. pārkāpis normatīvos aktus  attiecībā uz Līguma slēgšanu vai izpildi;
3.3.3.3. pārkāpj vai nepilda citus būtiskus Līgumā paredzētus pienākumus;
3.3.3.4. Pasūtītājam nodarījis zaudējumus; 
3.3.3.5. patvaļīgi pārtraucis Līguma izpildi, tajā skaitā tas nav sasniedzams juridiskajā adresē vai deklarētajā dzīvesvietas adresē;
3.3.3.6. noskaidrojas, ka Izpildītājs nav spējīgs izpildīt Pakalpojumu saskaņā ar Līguma noteikumiem;
3.3.3.7. Izpildītājs pārtrauc savu darbību kā juridiska persona un tam nav tiesību un saistību pārņēmēja;
       3.3.3.8. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai, kas negatīvi ietekmē Pasūtītāja tiesības, kuras izriet no Līguma;
             3.3.3.9. ja Līguma izpildes laikā attiecībā pret Izpildītāju ir piemērotas  starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3.4. Līguma 3.3.apakšpunktā noteiktajos gadījumos Līgums uzskatāms par izbeigtu septītajā dienā pēc Pasūtītāja rakstveida paziņojuma par atkāpšanos izsūtīšanas dienas.
3.5. Izpildītājam ir tiesības vienpusēji atkāpties no Līguma bez Pasūtītāja piekrišanas, ja Pasūtītājs neveic samaksu par sniegto Pakalpojumu ilgāk kā 20 (divdesmit) darbdienas pēc Līgumā noteiktā samaksas termiņa.
3.6. Līguma neizdevīgums, pārmērīgi zaudējumi, būtiskas nelabvēlīgas izmaiņas, izpildes grūtības un citi līdzīgi apstākļi, nav pamats Līguma izbeigšanai no Izpildītāja puses.

4. PUŠU TIESĪBAS UN PIENĀKUMI

4.1. Pasūtītāja tiesības: 
       4.1.1.  pieprasīt no Izpildītāja informāciju par Līguma izpildes gaitu;
       4.1.2. dot Izpildītājam saistošus norādījumus attiecībā uz Pakalpojuma izpildi;
       4.1.3. neparakstīt Aktu, ja Pakalpojums nav nodrošināts atbilstoši Līgumā noteiktajām prasībām;
       4.1.4.  pieprasīt Izpildītājam novērst Pasūtītāja konstatētās Pakalpojuma izpildes nepilnības ar saviem līdzekļiem ievērojot  Līguma 4.4.6.apakšpunktā norādītos termiņus;
       4.1.5. pastāvīgi uzraudzīt Pakalpojuma sniegšanas kvalitāti.    
       4.2. Pasūtītāja pienākumi:
       4.2.1.  savlaicīgi nodrošināt Izpildītāju ar Pasūtītāja rīcībā esošo  informāciju,  kas būtu nepieciešama Pakalpojuma sekmīgai un kvalitatīvai izpildei;
       4.2.2. sekot līdzi Pakalpojuma izpildes termiņam, nepieciešamības gadījumā  to precizējot ar Izpildītāju; 
        4.2.3. savlaicīgi informēt Izpildītāju par iespējamiem apstākļiem, kas varētu ietekmēt Līguma precīzu un pilnīgu izpildi vai tā izpildi noteiktā termiņā.
        4.3. Izpildītāja tiesības:
      4.3.1. pieprasīt no Pasūtītāja  informāciju, kas nepieciešama Līguma prasību izpildei;
      4.3.2. atbilstoši Līguma 2.2.punktā noteiktajam, saņemt maksu par kvalitatīvi un savlaicīgi izpildīto Pakalpojumu.
4.4. Izpildītāja pienākumi:
                 4.4.1. saskaņā ar Līguma 1.pielikumu sniegt kvalitatīvu Pakalpojumu Līgumā paredzētajos termiņos un apjomā;
                   4.4.2. nodrošināt Pasūtītājam iespēju pastāvīgi uzraudzīt Pakalpojuma sniegšanas kvalitāti;
        4.4.3. Līguma izpildē nodrošināt kvalificētu speciālistu piesaisti (4.pielikums);
        4.4.4.  Līguma izpildē  ievērot 9.,10.punktā noteikto;
        4.4.5.  ne vēlāk kā triju  darbdienu lakā  pēc Pasūtītāja pieprasījuma sniegt informāciju un paskaidrojumus par Līguma izpildes gaitu un citiem ar Līguma izpildi saistītajiem jautājumiem;
        4.4.6. Pasūtītāja noteiktajā termiņā, bet ne vēlāk kā piecu darbdienu laikā novērst visas Pasūtītāja konstatētās izpildīto Darbu neprecizitātes un trūkumus;
        4.4.7.  savlaicīgi informēt Pasūtītāju par iespējamiem apstākļiem, kas varētu ietekmēt Līguma precīzu un pilnīgu izpildi vai tā izpildes kavējumu Līgumā noteiktajā termiņā.
       4.4.8. garantē izpildītā Pakalpojuma atbilstību Līgumā noteiktajām prasībām;
4.4.9. Pēc Pasūtītāja rakstiska pieprasījuma Izpildītājs atlīdzina visus zaudējumus pilnā apmērā, kas radušies Pasūtītājam Izpildītāja vainas dēļ, Līguma nepienācīgas izpildes rezultātā.
4.5.	Puses vienojas, ka Pakalpojuma izpildes rezultātā materiālie objekti un visi augļi gan to materiālajā, gan intelektuālajā nozīmē (Autortiesību objekts), ja tādi tiek radīti, kļūst par Pasūtītāja īpašumu.

1. 
2. 
3. 
4. 
5. PAKALPOJUMA IZPILDES ORGANIZĀCIJA

5.1. Izpildītājs veic Pakalpojuma izpildi Līgumā un tā 1.pielikumā  noteiktajā kārtībā, termiņos un apjomā, tajā skaitā:
       5.1.1. Izpildītājs ne vēlāk kā nedēļas laikā no Pasūtītāja pieprasījuma dienas elektroniski iesniedz attiecīgās kampaņas/pasākuma mediju plāna projektu (turpmāk –mediju plāna projekts);
       5.1.2.  Pasūtītājs  piecu (piecu) darbdienu laikā izskata Izpildītāja saskaņošanai iesniegto mediju plāna projektu. Ja Pasūtītāja kontaktpersona iepriekš minētajā termiņā nav izteikusi iebildumus (turpmāk − Pretenzija), tad izstrādātais mediju plāns uzskatāms par pieņemtu; 
       5.1.3. Ja Pasūtītājs par Izpildītāja izstrādāto mediju plāna projektu izsaka Pretenziju, tad Pasūtītāja kontaktpersona par to paziņo elektroniski Izpildītāja kontaktpersonai, un Izpildītājs nepieciešamos labojumus veic ne vēlāk kā piecu darbdienu laikā; 
       5.1.4. ja visi nepieciešamie labojumi ir veikti un saskaņoti ar Pasūtītāju, Pasūtītājs pieņem Darbus; 
       5.1.5. ja Izpildītājs saskaņā ar Pasūtītājam iesniegto un savstarpēji saskaņoto attiecīgās kampaņas/pasākuma mediju plānu (turpmāk − mediju plāns) nevar nodrošināt izvietošanu kādam no  mediju produktiem, Izpildītājs elektroniski saskaņojot ar Pasūtītāju veic mediju produktu izvietošanu ekvivalentā medijā, laikā un ekvivalentai mērķauditorijai;
       5.1.6. Izpildītājs iesniedz Pasūtītājam attiecīgās kampaņas/pasākuma efektivitātes, radītās publicitātes un sasniegtās mērķauditorijas izvērtējumu (pārskatu) (turpmāk – nodevums), kas izstrādāts sadarbībā ar Pasūtītāja piesaistīto komunikācijas aģentūru, ne vēlāk kā līdz katra gada 21.decembrim.
5.2. Puses vienojas, ka, gadījumā, ja attiecīgās kampaņas/pasākuma īstenošanas laikā ir radusies nepieciešamība, mediju plānā var tikt veikti grozījumi (turpmāk − grozījumi), Pusēm par to savstarpēji vienojoties.
 5.3. Pēc nodevuma apstiprināšanas Puses paraksta Aktu, kas kļūst pat Līguma neatņemamu sastāvdaļu.

6. PUŠU KONTAKTPERSONAS

 6.1. Pasūtītāja kontaktpersona: >>>>>>>>>>>>>>>>>>>>>>>>>>>>>>>>>>>>>>>>>>>.
6.2. Izpildītāja kontaktpersona: >>>>>>>>>>>>>>>>>>>>>>>>>>>>>>>>>>>>>>>>>>.
6.3. Pušu kontaktpersonas atbild par Līguma izpildes uzraudzīšanu, sagatavo un paraksta Aktu, nodrošina savlaicīgu E rēķinu iesniegšanu, pieņemšanu un nodošanu apmaksai.
6.4. Par jebkurām izmaiņām Līguma 6.1. un 6.2.apakšpunktā norādītajā informācijā kontaktpersonas paziņo viena otrai  1 (vienas) darbdienas laikā elektroniski.
6.5.  Visa informācija, kas saistīta ar Līguma izpildi, strīda gadījumā par oficiālu tiks uzskatīta, ja kontaktpersonas būs izmantojušas rakstveida komunikāciju (Līguma 6.1., 6.2. apakšpunktā norādītās e-pasta adreses, kā arī kontaktpersonu prombūtnes laikā e-pasta adreses, ko izmanto to aizvietotāji).

7. APAKŠUZŅĒMĒJI
(attiecas uz gadījumiem, kad tiek piesaistīti Līguma izpildē)

7.1. Puses vienojas, ka Līguma izpildē iesaistītā/o apakšuzņēmēja/u nomaiņa tiek veikta ievērojot PIL 62.panta tiesisko regulējumu, tajā skaitā:
            7.1.1. Izpildītājs  nav tiesīgs bez saskaņošanas ar Pasūtītāju veikt Konkursam iesniegtajā piedāvājumā  norādīto apakšuzņēmēju, kā arī papildu apakšuzņēmēju iesaistīšanu Līguma izpildē; 
           7.1.2. Pasūtītājam ir tiesības prasīt apakšuzņēmēja viedokli par nomaiņas iemesliem;
         7.1.3. Pasūtītājs nepiekrīt:
                    7.1.3.1. Izpildītāja Konkursam iesniegtajā piedāvājumā norādīto apakšuzņēmēju nomaiņai, ja pastāv kāds no šādiem nosacījumiem:
                                   7.1.3.1.1. Izpildītāja piedāvātais apakšuzņēmējs neatbilst Iepirkuma nolikumā izvirzītajām prasībām;
                                   7.1.3.1.2. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību paziņojumā par Līgumu un Konkursa  nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Konkursā Izpildītājs atsaucies, apliecinot savu atbilstību Konkursa nolikumā noteiktajām prasībām, vai tas atbilst PIL 42.panta otrajā daļā  minētajiem pretendentu izslēgšanas iemesliem;
                                   7.1.3.1.3. Izpildītāja piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42.panta otrajā daļā  minētajiem pretendentu izslēgšanas iemesliem;
 7.1.3.1.4. apakšuzņēmēja maiņas rezultātā tiktu izdarīti tādi grozījumi Izpildītāja Konkursam iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa nolikumā noteiktajiem piedāvājuma izvērtēšanas kritērijiem;
7.1.3.2. jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa  nolikumā noteiktajiem piedāvājuma izvērtēšanas kritērijiem;
            7.1.4. Izpildītājs drīkst veikt apakšuzņēmēju nomaiņu, uz kuriem neattiecas Līguma 7.1.3.apakšpunkta noteikumi, tajā skaitā to vēlāku iesaistīšanu Līguma izpildē, ja Izpildītājs par to paziņojis Pasūtītājam un saņēmis tā  rakstveida piekrišanu apakšuzņēmēju nomaiņai /jauna apakšuzņēmēja  iesaistīšanai Līguma izpildē;
7.1.5. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz Izpildītāja piedāvāto apakšuzņēmēju neattiecas PIL 42.panta otrajā daļā minētie kandidātu un pretendentu izslēgšanas nosacījumi (Pasūtītājs pārbaudi veiks, ievērojot PIL panta 42. panta piektā daļas noteikumus);
7.1.6. Pasūtītājs pieņem lēmumu atļaut/atteikt Izpildītājam apakšuzņēmēju nomaiņu/ jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami Līguma 7.1.4.apakšpunktā minētā lēmuma pieņemšanai.

8. NEPĀRVARAMA VARA
 
8.1.	Puses tiek atbrīvotas no atbildības par Līguma saistību neizpildi, ja to izraisījuši nepārvaramas varas apstākļi, kurus Puses nevarēja paredzēt, kontrolēt vai novērst un par kuru iestāšanos tās nav vainojamas. Par nepārvaramās varas apstākļiem uzskatāmas dabas stihijas, ugunsgrēki, karadarbība, nemieri, sacelšanās, streiki, epidēmijas, embargo, ierobežojumi enerģijas padevē, valdības lēmumi un citi ārpus Pušu kontroles esoši apstākļi.
 8.2.	 Nepārvaramas varas iestāšanās gadījumā Puses nekavējoties rakstveidā viena otru informē par šādu apstākļu iestāšanos un veic visi nepieciešamos pasākumus, lai nepieļautu zaudējumu veidošanos.

9. KONFIDENCIALITĀTE

9.1. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
9.2. Gadījumā, ja Līguma izpildē tiks apstrādāti personas dati (turpmāk − apstrāde), Puses apstrādi veiks ievērojot spēkā esošo personas datu aizsardzības tiesisko regulējumu un tikai nolūkiem, kas saistīti ar Līguma saistību izpildi.
10. PERSONAS DATU APSTRĀDE, AIZSARDZĪBA UN DROŠĪBA
10.1. Izpildītājs saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) ir uzskatāms par apstrādātāju attiecībā uz Pasūtītāja vārdā veikto personas datu apstrādi, ko Izpildītājs ir uzņēmies veikt saskaņā ar Līgumu. Pasūtītājs ir šo personas datu pārzinis.
10.2. Pasūtītājs nosaka personas datu apstrādes nolūkus, līdzekļus, apmēru un nodrošina, ka tiek veikta tikai tāda personas datu apstrāde, kurai ir tiesisks pamats.
10.3. Līguma ietvaros personas datu apstrādes raksturs, personas datu kategorijas un datu subjektu kategorijas ir šādas:
          10.3.1. personas datu apstrādes raksturs: piekļuve personas datiem, sniedzot no Līguma 1.pielikuma izrietošo Pakalpojumu izpildi;
10.3.2. personas datu kategorijas:
10.3.2.1. vārds, uzvārds;
10.3.2.2. iestādes (uzņēmuma) nosaukums;
10.3.2.3. amats;
10.3.2.4. kontaktinformācija.
10.4. Izpildītājs veic personas datu apstrādi godprātīgi un saskaņā ar spēkā esošajiem normatīvajiem aktiem, tajā skaitā Regulu, Līgumu un Pasūtītāja rakstveidā dotajām likumīgajām norādēm. Izpildītājs neizmanto personas datus savām vajadzībām vai citiem, no Līguma tieši neizrietošiem nolūkiem, vai citādi, kā vien saskaņā ar Pasūtītāja norādījumiem vai normatīvajiem aktiem.
10.5. Izpildītājs apņemas īstenot atbilstošus tehniskus un organizatorisku pasākumus, lai nodrošinātu apstrādājamo personas datu drošības līmeni, ņemot vērā tehnikas līmeni, īstenošanas izmaksas un personas datu apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām.
10.6. Ja Izpildītājam nav saprotami kādi no pienākumiem, kas izriet no šā Līguma vai nav pārliecības par esošo tehnisko un organizatorisko līdzekļu adekvātumu, Izpildītājs bez nepamatotas kavēšanās vēršas pie Pasūtītāja un tos precizē.
10.7. Izpildītājs nodrošina, ka fiziskas personas, kuras Līguma izpildes ietvaros ir tieši vai netieši iesaistītas Līguma izpildes ietvaros veiktajai personas datu apstrādei, ir rakstveidā apņēmušās ievērot konfidencialitāti vai viņām ir noteikts attiecīgs likumisks pienākums ievērot konfidencialitāti, tostarp, nelikumīgi neizpaust personas datus arī pēc darba tiesisko vai citu līgumisko attiecību izbeigšanās. Izpildītājs veic pasākumus, lai nodrošinātu, ka jebkura fiziska persona, kas darbojas Izpildītāja pakļautībā un kam ir piekļuve personas datiem Līguma izpildes ietvaros, tos neapstrādā bez Pasūtītāja norādījumiem, izņemot, ja minētajai personai tas jādara saskaņā ar normatīvajiem aktiem.
10.8. Ciktāl tas ir iespējams, Izpildītājs palīdz Pasūtītājam atbildēt uz pieprasījumiem par Regulā paredzēto datu subjekta tiesību īstenošanu.
10.9. Izpildītājs apņemas sniegt visu nepieciešamo informāciju pēc Pasūtītāja vai saskaņā ar Līgumu noteiktās kontaktpersonas pieprasījuma, kas nepieciešama, lai apliecinātu, ka Izpildītājs pilda šajā Līgumā noteikto, tai skaitā apņemas sadarboties un bez kavēšanās sniegt informāciju Pasūtītāja organizēta audita vai pārbaudes laikā.
10.10. Izpildītājs bez iepriekšējas rakstiskas Pasūtītāja atļaujas nepiesaista citus apakšuzņēmējus. Ja Izpildītājs vēlās piesaistīt apakšuzņēmēju, kas nav norādīts Iepirkumam iesniegtajā piedāvājumā, Izpildītājs par to attiecīgi informē Pasūtītāju, sniedzot aprakstu par apakšuzņēmēju un tā sniegtajiem pakalpojumiem vismaz 5 (piecas) darba dienas pirms Līguma ar apakšuzņēmēju noslēgšanas, tādējādi sniedzot Pasūtītājam iespēju iebilst pret šādām izmaiņām.
10.11. Izpildītājs nodrošina, ka gadījumā, ja Izpildītājs piesaista papildu apakšuzņēmēju konkrētu personas datu apstrādes darbību veikšanai Pasūtītāja vārdā saskaņā ar Līgumu, šim apakšuzņēmējam nosaka tos pašus personas datu aizsardzības pienākumus, kas ir noteikti Līgumā.
10.12. Izpildītājs, tiklīdz tam kļuvis zināms personas datu aizsardzības pārkāpums vai ir aizdomas par personas datu aizsardzības pārkāpumu, bez nepamatotas kavēšanās paziņo par to Pasūtītājam.
10.13. Izpildītājs ciktāl tas ir iespējams un nav pretrunā ar normatīvajiem aktiem, informē Pasūtītāju par datu subjekta pieprasījumiem, valsts iestāžu vai citu personu pieprasījumiem izpaust Pasūtītāja vārdā apstrādājamos personas datus. Pirms atbildes sniegšanas, Izpildītājs apņemas saskaņot atbildes saturu ar Pasūtītāju.
10.14. Izpildītājs Līguma izpildē ievēro un nodrošina, ka personas dati netiks nodoti trešajām valstīm vai starptautiskām organizācijām.
10.15. Katra no Pusēm uzņemas atbildību par Līguma ietvaros uzņemto saistību izpildi atbilstoši Regulai un citiem spēkā esošiem normatīvajiem aktiem, kas regulē personas datu apstrādi un aizsardzību.
10.16. Puses vienojas, ka datu subjektu un trešo personu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, spēkā esošajiem normatīvajiem aktiem vai Pasūtītāja likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei.
10.17. Pēc Līgumu sniegšanas pabeigšanas Izpildītājs personas datus dzēš vai atdod visus personas datus Pasūtītājam. Šis princips ir attiecināms uz visu personas datu apstrādi, neatkarīgi no to glabāšanas veida.

11. NOSLĒGUMA NOSACĪJUMI

11.1. Pienākumi un tiesības, kas nav ietvertas Līgumā, tiek regulēti atbilstoši Latvijas Republikas normatīvajiem aktiem.
11.2. Ja kāds no Līguma nosacījumiem zaudē spēku normatīvo aktu grozījumu gadījumā, Līgums nezaudē spēku tā pārējā daļā, un šajā gadījumā Līdzēji piemēro Līgumu atbilstoši spēkā esošajiem normatīvajiem aktiem.
11.3. Ja kādai no Pusēm tiek mainīti rekvizīti (izņemot informāciju par Izpildītāja bankas norēķinu kontu), tad Puses nekavējoties elektroniski paziņo to viens otram. Ja kāda no Pusēm, iestājoties šādam gadījumam, neizpilda šā apakšpunkta nosacījumus, tas neizvirza pretenzijas otrai Pusei. Par bankas norēķinu konta maiņu Izpildītājs paziņo Pasūtītājam rakstveidā (pa pastu vai elektroniski, izmantojot drošu elektronisko parakstu).
11.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, vai tiek mainīti to vadītāji, Līgums paliek spēkā un tā nosacījumi ir saistoši Pušu tiesību un saistību pārņēmējam. Par šādu apstākļu iestāšanos Puses elektroniski to paziņo viena otrai 5 (piecas) darbdienas iepriekš.
11.5. Par Līguma grozījumiem vai papildinājumiem Puses vienojas rakstveidā. Vienošanās tiek parakstītas un noformētas divos eksemplāros, un ir pievienojamas Līgumam kā tā neatņemamas sastāvdaļas. 
11.6. Puses vienojas, ka Izpildītājam Līguma spēkā esamības laikā ir saistošs Iepirkumam iesniegtais piedāvājums.
11.7.  Strīdus, kas rodas Līguma izpildes gaitā vai sakarā ar Līgumu Puses risina savstarpēju pārrunu ceļā 10  darbdienu laikā. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
11.8. Puses nav tiesīgi nodot savas tiesības, kas saistītas ar Līgumu un izriet no tā, trešajai personai.
11.9. Pasūtītājam ir tiesības izmantot Līguma ietvaros sagatavoto nodevumu pēc saviem ieskatiem, tajā skaitā, izmantot tā daļas, publicēt, veikt citas darbības, bez iepriekšējas saskaņošanas ar Izpildītāju.
11.10. Puses garantē, ka to pārstāvjiem ir attiecīgas pilnvaras, lai slēgtu Līgumu un uzņemtos tajā noteiktās saistības un pienākumus.
11.11. Līgums sagatavots latviešu valodā un parakstīta elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
11.12. Līguma pielikumi:
           11.12.1. 1.pielikums – Tehniskā specifikācija/Tehniskais piedāvājums;
           11.12.2. 2.pielikums – Pakalpojuma izmaksas;        
           11.12.3. 3.pielikums – Akta paraugs;
           11.12.4. 4.pielikums – Līguma izpildē piesaistītie speciālisti.

12. PUŠU JURIDISKĀS ADRESES UN REKVIZĪTI

  Pasūtītājs:				        Izpildītājs:
	Latvijas Republikas Finanšu ministrija

*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

